Nädalavahetusel toimus Makedoonias Skopjes fitnessi- ja kulturismivõistlus Diamond Cup, kus eestlased olid väljas nelja sportlasega.
Maarjamaale tuli kaks esikohta: naiste fitnessis võidutses Endla Vaher ja bikiinifitnessi kategoorias kuni 169 sentimeetrit saavutas esikoha Pärnu kulturismi- ja fitnessiklubi Tiim Go Fit esisportlane Agne Kiviselg.
See oli Kiviseljale tänavu kolmas triumf: esikoht tuli ka Kreekas Diamond Cupi sügishooajal avavõistlusel ja Soomes Põhjamaade suurimal ja kõrgeima tasemega mõõduvõtul Nordic Cup.